ญี่ปุ่นรำลึก 2 ปี ฟูกูชิมะ -นายกฯญี่ปุ่น เตรียมเดินเครื่องโรงไฟฟ้านิวเคลียร์ต่อ
14.46 น. ญี่ปุ่นรำลึก 2 ปีแผ่นดินไหว-สึนามิ -ชินโซ อาเบะ ลั่นเดินหน้าโรงไฟฟ้านิวเคลียร์ต่อ เพื่อสนองความต้องการด้านพลังงาน(11 มี.ค.56) ที่ญี่ปุ่น มีการจัดพิธีรำลึกถึงความสูญเสียจากเหตุการณ์แผ่นดินไหวและสึนามิเมื่อสองปีก่อน โดยจัดขึ้นทั้งในเขตที่ได้รับผลกระทบมากที่สุด 3 เขตคือ อิวาเตะ มิยางิ และฟูกูชิมะ ในกรุงโตเกียว และที่ต่างๆ โดยมีการไว้อาลัย เมื่อเวลา 14.46 น. ตามเวลาประเทศญี่ปุ่น ซึ่งตรงกับเวลาที่เกิดแผ่นดินไหวในวันดังกล่าวมีผู้เสียชีวิตและสูญหายจากภัยพิบัติดังกล่าวมากกว่า 18000 คน ทั้งนี้ ภัยพิบัติดังกล่าวยังนำมาซึ่งวิกฤตนิวเคลียร์ฟูกูชิมะ ตั้งแต่นั้นเป็นต้นมา โรงไฟฟ้านิวเคลียร์ในญี่ปุ่นส่วนใหญ่หยุดทำการ ท่ามกลางข้อถกเถียงเรื่องพลังงานนิวเคลียร์อย่างดุเดือดเมื่อวันอาทิตย์ที่ผ่านมา ประชาชนชาวญี่ปุ่นหลายพันคนในกรุงโตเกียว เดินขบวนเรียกร้องให้หยุดการใช้พลังงานนิวเคลียร์ โดยปัจจุบัน เตาปฏิกรณ์นิวเคลียร์ 50 แห่งถูกปิดเพื่อตรวจสอบ และมีเพียง 2 แห่งที่เปิดทำการหลังจากนั้นขณะที่ชินโซ อาเบะ นายกรัฐมนตรีของญี่ปุ่น ซึ่งเพิ่งได้รับเลือกตั้งเมื่อเดือนธันวาคมปีที่แล้ว ระบุว่า เขาต้องการให้เดินเครื่องต่อ หลังจากตรวจสอบความปลอดภัยแล้ว เพื่อตอบสนองความต้องการด้านพลังงานไฟฟ้าประชาชนราว 160000 คนต้องอพยพจากพื้นที่รอบๆ โรงไฟฟ้านิวเคลียร์ ซึ่งเตาปฏิกรณ์ 3 แห่งเกิดการหลอมละลาย (meltdown) หลังสึนามิทำลายระบบทำความเย็น ทั้งนี้ ยังไม่มีความชัดเจนว่าผู้ที่อพยพไปจะได้กลับบ้านหรือไม่ส่วนประชาชนหลายหมื่นคนทางตอนเหนือยังต้องย้ายถิ่นฐาน หลังชุมชนถูกน้ำพัดไป รัฐบาลใช้เงินกว่าพันล้านดอลลาร์ในการฟื้นฟู แต่ก็ถูกวิจารณ์ถึงความคืบหน้าที่ล่าช้าทั้งนี้ อาเบะ ได้กล่าวในคลิปวิดีโอทางยูทูบเมื่อวันจันทร์ โดยให้คำมั่นว่าจะเร่งทำการฟื้นฟูโดยเร็วสำนักงานตำรวจแห่งชาติญี่ปุ่น ระบุว่า มีผู้เสียชีวิต 15881 คนจากภัยพิบัติ และมีผู้สูญหาย 2668 คน
14.46 น. ญี่ปุ่นรำลึก 2 ปีแผ่นดินไหว-สึนามิ -ชินโซ อาเบะ ลั่นเดินหน้าโรงไฟฟ้านิวเคลียร์ต่อ เพื่อสนองความต้องการด้านพลังงาน (11 มี.ค.56) ที่ญี่ปุ่น
ญี่ปุ่น,พลังงาน,ฟูกูชิมะ,โรงไฟฟ้านิวเคลียร์